Johannes Baptist de La Salle

Dr **Johànnis Bàptist de La Salle** (uff Frànzeesch ** , uff Làtiinisch *;* * 30. Àwrìl 1651 z’ Reims; † 7. Àwrìl 1719 z’ Rouen) ìsch a frànzeescher Priaschter, Pegàdoog un Oordagrìnder gsìì. Ar wìrd ìn dr kàthoolischa Kìrìch àls Hailiger vereehrt.

## sii Laawa
Dr Johànnis Bàptist de La Salle hàt vun’ra Jurischtafàmìlia g’schtàmmt. Ar ìsch dr äältschta Suhn gsìì vum Louis de La Salle un vu dr Nicole de Moët de Brouillet. D’ Fàmìlia hàt ìm Hôtel de La Salle ìm Schtàdtzäntrum vu Reims g’labt. Sii Vàtter hàt g’wunscha, àss’r eewafàlls Jurischt wìrd, jedoch hàt sìch dr Johànnis fìr a gaischtliga B’rüaf äntschììda. Àm 7. Janner 1667 ìsch’r Domhärr z’ Reims worra. Àb 1670 hàt’r Gotteslehr ìm Priaschterseminààri vu Saint-Sulpice z’ Pàriis g’schtudiart un ìsch àm 9. Àwrìl 1678 zem Priaschter g’wäijt worra. Ànna 1680 hàt’r a Dokterwìrda vu dr Gotteslehr b’schtànda.

Ànna 1679 hàt dr Johànnis fìr d’ Àrma-n-a koschtafräija Schüal grìnda, un ànna 1681 hàt’r a pààr Àrmaschüalleehrer ìn siim Hüüs uffg’numma. Ànna 1683 hàt’r siina Schtälla àls Domhärr uffgaa un hàt àm 25. Mai 1684 d’ Kongregàzioon vu da Briader vu da krìschtliga Schüala (d’ Schüalbriader) grìnda. Doo druff hàt’r Reààlschüala, Sunntigsschüala, Ärziihungsànschtàlta fìr verlotzta Jugendliga so wia Lehrerseminààri grìnda. Ànna 1688 hàt’r d’ äärschta Schüala z’ Pàriis g’äffnet — doo ìsch zem äärschta Mol dr Unterrìcht ìm Rààhma vun’ra Klàssa-n-ärtailt worra. D’ Unterrìchtsschprooch ìsch nìt Làtiinisch, àwwer Frànzeesch gsìì. Dia Näihaita hann züa-n-’ra Anderung vum g’sàmta frànzeescha Lehrsüschteem g’fiahrt.

Fìr d’ Schüalbriader hàt’r ànna 1692 z’ Vaugirard s’ äärschta Nowiziààt iig’rìchta un hàt bis 1698 d’ Oordareegla zammag’schtällt.

## Vereehrung
Dr Johànnis Bàptist de La Salle ìsch vum Pàpscht Leo XIII. ànna 1888 seeligg’schproocha un àm 24. Mai 1900 hailigg’schproocha worra. Sii Gedanktààg ìn dr kàthoolischa Litürgii ìsch z’äärscht dr 15. Mai gsìì; Zitter dr Litürgiireform vum Zwaita Vàtikàànischa Konziil ìsch’r àm 7. Àwrìl versätzt worra.

Zitter 1937 ìsch ìm La Salle sii Grààb ìn Rom z’ fìnda. Àm 15. Mai 1950 hàt’na dr Pàpscht Pius XII. zem Schutzpàtroon vu da Leehrer ärkläärt. Ar wìrd àui àls Pàtroon vu da Schüalbiacher un vum krìschtliga Unterrìcht vereehrt. D’ Üniwärsiteet De La Salle z’ Manila un dr Asteroid „(3002) Delasalle“ sìnn noh-n-em g’nännt.

## siina Schrìfta
* *Exercices de piété à l'usage des écoles chrétiennes* (1697)
* *Instructions et Prières pour la Sainte Messe* (1697)
* *Règle du Frère Directeur* (um 1700)
* *Instructions et prières pour la Confession et la Communion* (1702)
* *Les Règles de la bienséance et de la civilité chrétienne* (1702) 
* *Cantiques spirituels à l'usage des Frères des écoles chrétiennes* (1703)
* *Règles communes de l'Institut des Frères des écoles chrétiennes* (1705)
* *Conduite des écoles chrétiennes* (1706)
* *Recueil de différents petits traités à l'usage des Frères des écoles chrétiennes* (1711)
* *Mémoire sur l'habit*
* *Explication de la Méthode d'Oraison*
* *Méditations pour les Dimanches*
* *Méditations pour les Fêtes*
* *Méditations pour le Temps de la Retraite*
* *Syllabaire français* (um 1698)

## Lìteràtüür ìwwer’na
; ìn Noochschlààgawark

; Biacher

## Weblìnks

* 
* 
* 

## Noohwiisa